Jeg vil helt klart også anbefale Andrew Mc.Clean og Ute Lehmanns bog, evt. prøv et kursus. Det giver rigtig meget stof til eftertanke og rigtig mange gode træningstips! Du er nødt til at få forståelse for hvordan en hests hjerne fungerer, og tage træningen derfra. Det nytter ikke at "straffe" en hest, der viser du den bare hvad den ikke skal gøre. Nej du skal kun stoppe den uønskede adfærd og så vise ham den adfærd du ønkser han skal vise   Men det kan du læse meget mere om i de anbefalede bøger.. Den har bare fået tillært sig nogle dumme vaner, fordi den måske før bare fik lov til at gøre sådanne ting. Så den ved faktisk ikke bedre  Og du er nødt til at være meget konsekvent i din omgang med heste, det nytter ikke noget man bare råber "nej", da heste ikke forstå sproget, før du knytter et ord til en handling. Men i stedet for at råbe af ham, kan du, når han møver ind i dig, sige "bak" og ha en lille pisk med til at tappe ham på forbenene og self. ligge pres i grimen, så du kan få ham til at bakke væk fra dig.   han bakker væk, slipper du alt pres fra ham. Start med et enkelt skridt, og øg det derefter løbende over tiden. Man skal tage det i små bider   Du kan supplere hans gode gerning med en godbid, så han holder fokus på dig, men det er smag og behag og om man kan styre godbidder under træning.. OBS: er nemmere at øve stop og bak på en ridebane inden du forsøger at gøre det under indlukning. Start med en nem situation Håber du kan bruge noget 
Tak for alle de komentare. men begynder af tvivle om han er den rigtig hest? han ser ikke ligefrem ud til at nyde mit selvskab. han kan finde på at ligge ørene helt tilbage. fx i dag da jeg ville sætte mig op på hans ryg inde i boksen, det plejer han ikke at sige noget til, men da jeg prøvede idag lagde han ørene helt ned, strakte halsen og løftede sit ene bagben. Syntes det er ved af være rigtig træls alt det her, han var jo ikke ligefrem sådan her overfor den gamle ejer.
Nu nævner du selv at din hest ikke har respekt for dig, men alligevel forsøger du at kravle op på den inde i dens boks. For det første er det afsindigt farligt og noget man absolut aldrig gør. For det andet, så er det respektløst. Hestens respekt for mennesket starter med menneskets respekt for hesten. Heste er levende væsener, individer med meget forskellige personligheder og grænser. ikke kæledyr eller legetøj. Det er vigtigt at lære sin hest at kende. Vide hvad den ønsker, hvad den accepterer og hvad den IKKE bryder sig om. Kun ved at kende den, kan du vide hvordan du vinder dens tillid, for tillid er noget man gør sig fortjent til - ikke noget man automatisk har krav på fordi man ejer dyret. At hesten ikke skulle være den rigtige for dig, at i ikke skulle passe sammen osv, tror jeg ikke på. De fleste der ikke mener "kemien" er der, vil opleve de samme problemer med den næste hest og den næste og den næste igen. Fordi det ikke er hesten der er problemet, men mennesket selv. Forskellige problemer kræver forskellige løsninger og et enkelt problem kan have mange forskellige løsninger, alt efter hestens sind og menneskets indsigt. Nogle problemer kræver erfaring, nogle kræver tid og nogle blot fantasi og forståelse for hestens instinkter og reaktionsmønster. Men ALLE problemer har en løsning. Du skriver at din hest går ind i dig og er lidt voldsom at håndtere fra jorden. Hvis jeg kender mennesket ret, så skaber en voldsom hest utryghed hos ejeren og utryghed skaber igen et større behov for kontrol. Det plejer at betyde, at træktovet bliver kortet mere og mere ind til man til sidst holder fast lige under grimen. Jo tættere man kommer på hesten, des mere begrænser man dens flugtmulighed og des mere pres vil man ubevidst udøve på dyret. Det vil sige at man direkte modarbejder sigselv og sit mål - at få hesten til at slappe af. Hvis din hest ligefrem dunker sit hoved op i dit, så er du MEGET tæt på den. Hvis man derimod øgede afstanden til hesten istedet, vil man fjerne presset og give den en knap så stærk følelse af begrænsning. En bonus er jo så også, at jo længere du er fra hesten, jo mindre er sandsynligheden for at du kommer til skade... Indrømmet, de første mange gange føles det som at slippe tøjlerne på en løbsk hest, men i takt med at man lærer hesten at kende og den finder ud af at den IKKE bliver holdt fast med magt når den er utryg, så begynder grundlaget for forståelse at vokse frem. Dette er selvfølgelig ikke ment som en opfordring til at lade din hest spasse ud som den vil for enden af et longetov, men mere et forsøg på at få dig til at tænke over hvad du gør, hvorfor du gør det, hvad du vil opnå med det og hvad du tror din hest får ud af det. Jeg vil stadig anbefale undervisning som det første. Ingen hesteejer bør være ked af at være sammen med sin hest og ingen hest er tjent med en ejer der ikke er glad for den.
En hest kan ikke mangle "respekt", det princip arbejder den slet ikke efter. Det lyder til at du har lært din hest at den gerne må puffe til dig. Tænk på: Ethvert sekundt hos hesten er træning af den Hvis du "glemmer" at fortælle hesten en enkelt gang at den ikke må puffe, gør den det måske igen. Efter nogle gange hvor den har gentaget adfærden og evt. fået opmærksomhed fra dig, alt fra "dikke dikke" på mulen, forsætte striglingen til at give foder/godbid er jo at lære hesten at puffe. Min hest har haft lidt samme vaner som din, lyder det til, da jeg har været for "hyggelig" / for løs i opdragelsen. Jeg har simpelthen ikke været 100% bevidst om hvad jeg ville tillade min hest eller ej, hvilket gjorde ham forvirret for han vidste ikke hvornår noget var okay, og hvornår noget ikke var. Det kunne lyde som en rigtig god idé at koncentrere dig om at "markere" dit personlige rum i en periode. Tænk over hvor tæt din hest skal være på dig, og hold fokus på denne "afstand". Kommer hesten indenfor dit rum uden din invitation (bemærk at småting som at dreje skulderen, dreje hovedet til løfte det ene ben kan betyde for hesten at den bliver "inviteret") må du blive nød til at bakke den eller flytte den på anden vis, puffe igen eller lign. ALDRIG voldsom, for hesten forstår åbenbart ikke hvor dit personlige rum er, så du må blidt men konsekvent vise hvor dit rum er. Når dit "personlige rum" kommer på plads kunne det meget vel være at det med at trække hesten kommer på plads   tænk at siden den ikke aner hvor den må stå i forhold til dig, så føler den sig ikke tryg og sikker, hvilket kan få mange heste til at nægte at stole blindt på en person for så at følge med personen i "rummet". Måske står du "forkert" i forhold til hesten når du trækker den? Måske er du kommet til at slippe presset i tovet når hesten stopper? (=hesten lærer at presset forsvinder når den stopper). Jeg ville arbejde med det personlige rum først, da det   kunne slå 2 fluer med et smæk. Hvis din hest bliver dus med dine grænser for det personlige rum og altid ved hvor den har dig, så er der en stor sandsynlighed for at den vil føle sig tryg nok til at følge dig når du trækker den  tænk på at hestene ude på folden (du nævner hesten kun vil med når de andre er med) er gode til at fortælle hvor grænsen for deres rum er, og nogle gange er det på kontant afregning = alle heste er 100% sikre på hvor de har hinanden, enten er det OK eller også er det ikke.
No offense, men man sætter sig ALDRIG NOGENSINDE op på en hest inde i boksen. Det er decideret dumt og uansvarligt uanset hvilken hest man har med at gøre. Hvis hesten bliver bange, forskrækket eller utilfreds med situationen kan du komme rigtig slemt til skade. Når du tilmed har oprettet en tråd om at du har lidt problemer med hestens adfærd er det fuldstændig tankeløst at begynde at kravle op på hesten inde i stalden og tilmed inde i boksen. Derudover skal du huske på at boksen er hestens område. Det er her den bor, og her den skal have mulighed for at få fred hvis den har behov for det. At begynde at kravle rundt på hesten inde i boksen er i mine øjne ikke bare dumt, men også meget uhensigtsmæssigt netop når du har de problemer med hesten som du beskriver. Så længe du har den slags problemer med hesten ville jeg lade den få fred i boksen og koncentrere mig om at få håndteringen af den til at fungere først. Hvis jeg var en hest ville jeg helt ærligt også blive træt af det, hvis der kravlede en rundt på mig når jeg stod og slappede af og spiste hø i boksen. I stedet for at lave den slags stunt så koncenter dig om at omgås hesten helt almindeligt uden at forvente den kaster sin ubetingede kærlighed på dig i løbet af 14 dage. Det er et dyr du har med at gøre, ikke en bamse. Ting tager tid og til at starte med skal du nok droppe alt hvad der hedder krammeri, kysseri, kravlen rundt på hesten i tide og utide og så fokusere på de helt almindelig basale ting - at kunne strigle hesten, trække med den uden problemer, sadle op, hente den fra fold osv.
Hej jeg synes du skulle skrive til Tina MJ her inde hun er super med sådan noget.:) Det er rigig dumt at sidde på hesten inde i boksen, det er jo dens ''område''/''trænings fri zone, men den skal selvfølgelig kunne acceptere at du nogle gange er inde i boksen men lad være med at hoppe op på den inde i boksen.
Med mindre der er en meget kompetent person i stalden der kan hjælpe dig med at sætte dig i respekt overfor din hest, så synes jeg du skal få noget proffesionel hjælp med det samme. Hvis hesten ikke har respekt for dig nu, kan i komme ud i nogle grimme diskussioner, for den vil højst sandsynligt protestere når du forsøger at sætte den på plads. Og for at undgå at i begge for nogle grimme oplevelser, og du evt kommer til skade, så synes jeg du skal få hjælp med det samme:) Der er både Tina MJ herinde fra, Shane Mosele, Torben Andersen, som du kan prøve at kontakte. kender kun disse af navn, har ingen erfaring med dem, men der er helt sikkert nogen herinde som kan anbefale dig nogen:)
Jeg tror ikke som sådan du har brug for ekspert hjælp. Men du har brug for en erfaren voksen, som kan hjælpe dig og lære dig hvordan man håndtere heste. Det kan være at lære dig hvad man ikke skal gøre (hoppe op på hesten inde i stalden eksempelvis) og lære dig hvordan du reagerer mest hensigtsmæssigt på dens adfærd og hvordan du træner den helt basale håndtering. Det er ikke svært, men det kræver konsekvens (bl.a. at de "regler" du sætter op altid gælder, og at dine signaler altid betyder det samme) og at du har et basis kendskab til hestens natur og typiske reaktionsmønstre. Derudover skal du også overveje om hesten måske ikke bryder sig om at være alene - altså at den reagerer som den gør fordi den er utryg ved at blive fjernet fra de andre heste på folden og utryg ved at være alene i stalden. Dette kaldes også seperationsangst - du kan søge i de gamle tråde herinde, der har været masser af debatter om netop det emne, og hvordan man håndterer heste, der har det sådan.
det kan sagtens være det der seperationsangst